钦定古今图书集成/方舆汇编/职方典/第1131卷 > 《回总帅筑城略》前人
## 钦定古今图书集成/方舆汇编/职方典/第1131卷 > 《回总帅筑城略》前人

筑城之议，亦是世俗常谈，其所画城壁方向，亦是臆
度己见。今蒙台念，因得闻所未闻，遂帅郡僚陟降观
览，形势雄壮，诚如台谕。嘉定五年间，郡守赵朝奉亦
尝借到壕寨，李忠显相视计料，只亦欲筑向西一面
接连大别山为固，东南两面下瞰大江，不筑城壁。其
后制置司疏驳三事，其一以为铁监之侧有水坑，难
“修筑；其二以为大别山阔远，恐难用工；其三以为南
面钥匙头之外，既有空地，恐不足御敌。”赵知军遂不
敢复请。今同壕监官相视，前一项铁监之侧即无水
坑，但后面两项亦有可疑。今以鄙见与赵知军所请
规模较之，赵知军所请，即今使所示之图也。乃是鄂
州大军中原立规模如此，干所请只“欲依郡治后小
山向西筑至朝天门，即自朝天门斜取壕东门，过水
军寨，至南纪门，沿堤包筑，后接郡治后山，周回不满
七里，则四面皆有城壁。一城之民，知有城壁则人心
可安，城之四面皆可相望，厢禁军及吊兵以至义武
民兵，亦可固守。但以形势论之，则城不若并包大别
山之为壮也。然欲筑”四面一带，接连大别山为固，则
形势虽是雄壮，顾其间亦有可疑者：面西向南，钥匙
头之外有地数十丈，既无城壁，则敌人必窥，恐难守
御。合肥之城可谓雄壮，只有水门可入。鲁人攻城，径
趋水门，合肥之人危如累卵。其可疑者一也。自铁监
之侧向南至江，并是依山创筑城壁，诚为险要，但去
民居“遥远，如大别山，相去又且高远，缓急之际，欲帅
市民以守城，则其声援委不相及，其可疑者二也。筑
城虽以御敌，然两军相向，奸民四起，东南两面既无
城壁，奸人窥伺，官难稽考，安知舟中人不为敌国？向
日守城几于不免者，无城壁以讥察奸盗耳。其可疑
者三也。四向皆有城壁，人心皆有所恃，则固其室家，
不忍迁徙，官司亦可与民守之，效死勿去。东南两面
既无城壁，则人心不安，皆相率而渡江矣。虽有大别
之山，将谁与守？”其可疑者四也。大别山一带，其上平
阔，其两旁皆险峻，诚为可恃。但其下若不划削，其上
若不筑城，则形势凌迟，亦可扳援而至。若欲划削，则
其山多石，难以施工。若欲筑城，则其山无土，亦难用
力，费用广漫，功役难成。其可疑者五也。如《干》之说，方
为城郭。如赵知军之说，则特为一关隘耳，非城郭之
谓也。然大别天险，委是雄壮，若欲守御，亦不可废。为
今之计，莫若两利而俱存之先。如《干》之说，筑为周围
可恃之城，令其坚固而不可拔，然后于西北隅接连
创筑低城，“以至大别之上。大别之岭，或累石，或用木
为栏障，要使内城坚固，而其外特以之为护卫耳。”如
合肥之城亦然，使外城可守则用以却敌，不可守则
退守内城。内城既固，孰敢顿兵其下，久而不去哉！大
抵建功立事，须是思其始而图其终，考其利而究其
害，务求其实而不求其名。每观世道日降，人心“日薄，
士大夫之为国谋者，必不如其家；为民计者，必不如
其身。但图一时之名，但思一己之利，异日之可恃与
否，皆不论也。区区之愚，更望台慈聚三司属官而通
议之，如或有未当，亦望疏驳行下，往复诘难，务求至
当之策，使早有定论。目下计度便行，烧砖买木，成就
于岁月之间，不胜吏民之幸。”